Գերի Մուր

**Ռոբերտ Ուիլյամ Գերի Մուր** (, ), իռլանդացի կիթառիստ-վիրտուոզ, երգիչ, երգերի հեղինակ։ Մեծ ներդրում է ունեցել բլյուզ-ռոքի զարգացման մեջ։

14 տարեկանից նվագել է սովորական կիթառով, թեպետ մանկությունից ձախլիկ է։

Գերի Մուրը մահացել է 2011 թվականի փետրվարի 6-ին՝ 58 տարեկան հասակում, սրտամկանի ինֆարկտից։

## Ստեղծագործական ուղի
Ութ տարեկանում սկսել է սովորել նվագել ակուստիկ կիթառ։ Տասնչորս տարեկանում արդեն ուներ էլեկտրական կիթառ։ Այդ ժամանակից սկսած՝ սովորեց նվագել ստանդարտ «աջլիկ» կիթառ, թեև ձախլիկ էր։ Իր հասակակիցների նման նա ևս հետաքրքրված էր Էլվիս Փրեսլիի և Բիթլզի երաժշտությամբ։ Ջիմի Հենդրիքսի և Ջոն Մեյոլի համերգներին ներկա գտնվելուց հետո Գերի Մուրը սկսեց նվագել բլյուզ-ռոք։

Կիթառիստի առաջին խումբը դպրոցական Granny’s Intentions-ն էր, որին 1968 թվականին հետևեց բլյուզ-ռոքային Skid Row-ն (Ֆիլ Լայնոտ - վոկալ, Բրենդան Շիլդս - բաս, Նոել Բրիջեն - հարվածային գործիքներ։

Լայնոտի հեռանալուց հետո խումբը ձայնագրեց երկու ալբոմ, և Գերի Մուրը ստեղծեց ֆոլկ Dr. Strangely Strange խումբը, որին 1973 թվականին հաջորդեց *The Gary Moore Band* (Ջոն Թյորթիս - բաս, Փիրս Քելլի - հարվածային գործիքներ)։ Սկզբնական շրջանում Գերի Մուրի ոճը հանդիսանում էր Ջեֆ Բեկի ոճի վարիացիա, սակայն 1970-ական թվականների կեսերին Կառլոս Սանտանայի ազդեցությամբ Գերին մշակեց իր սեփական ոճը՝ սուր և միաժամանակ շատ լիրիկական, որն իդեալական ձևով համապատասխանում էր այդ տարիներին ձևավորված հարդ-էն-հեվիին։

1974 թվականի հունվարին Լայնոտը Մուրին հրավիրեց Thin Lizzy Էրիկ Բելլի փոխարեն, սակայն չորս ամիս անց կիթառիստը գնաց Ջոն Հայսմենի Colosseum II, որտեղ ձայնագրեց երեք ալբոմ (1976-ի և 1977-ի ձայնապնակների վրա կան նաև վոկալ պարտիաները)։ 1977 թվականի հունվար-մայիս ամիսներին Գերի Մուրն աշխատել է Thin Lizzy-ում, այնուհետև նորից գնացել Colosseum II, վերադարձել է 1978 թվականի օգոստոսին և մեկ տարի անց՝ «Parisienne Walkways» (UK-8) սոլո սինգլի հաջողությունից հետո նորից հեռացել։ 1979-1980 թվականներին Մուրն աշխատել է ամերիկյան G-FORCE (Թոնի Նյուտոն - վոկալ, Ուիլլի Դի - բաս, Մարկ Նոսիֆ - հարվածային գործիքներ) հարդ ռոք խմբի կազմում, որտեղ ձայնագրել է համանուն սկավառակ։

left|thumb|Մուրը Manchester Apollo-ում, 1985 թվական|300px
1982 թվականի հոկտեմբերին երաժիշտը կնքեց սոլո պայմանագիր «Virgin Records»-ի հետ և հրավիրելով հարդի ճանաչված երաժիշտներ Իեն Պեյսին (հարվածային գործիքներ), Նիլ Մյուրեյին (բաս), Դոն Էյրին (ստեղնաշարային գործիքներ) և Չարլի Խունին (վոկալ)՝ թողարկեց *Corridors Of Power* (UK-30/ US-149) ալբոմը։ Գերիի երաժշտությունը անվնաս և շահավետ դարձավ առևտրային հարաբերություններում։ 1984 թվականի *Dirty Fingers* և 1985 թվականի *Run for Cover* ալբոմները Անգլիայում զբաղեցրին 12-րդ տեղը, իսկ 1987-ինը՝ 8-րդ տեղը։ Թեև Մուրը չէր առանձնանում ոչ առանձնահատուկ նորարարությամբ, ոչ էներգետիկ մեղեդայնությամբ, սակայն նրա երաժշտությունը բարձրակարգ էր, նրանում ներգրավված էին համաշխարհային ռոք աստղեր։

### Բլյուզի շրջան
1990 թվականին Գերի Մուրը թողարկեց *Still Got The Blues* (UK-13/US-83) ալբոմը, որի ձայնագրման աշխատանքներին մասնակցել են Ալբերտ Քինգը, Ալբերտ Քոլլինզը և Դոն Էյրին։ «Բլյուզի շրջանը» կիթառիստի ստեղծագործության մեջ շարունակվեց 7 տարի. թողարկվեց *After Hours* (UK-4/US-145) ալբոմը, համերգի սկավառակը, հավաքածուն, BBM-ի հետ համատեղ *Around The Next Dream* ալբոմը (Ջեկ Բրյուսի և Ջինջեր Բեյքերի հետ) և *Blues For Greeny* (UK-14)-ը՝ նվիրված Պիտեր Գրինին։

1997 թվականին թողարկվեց *Dark Days in Paradise* ստուդիական ալբոմը, որն արժանացավ երկրպագուների հիացմունքին։ Այստեղ Մուրը երկրորդ պլան է մղում կիթառը և հանդես գալիս իբրև վոկալիստ։ Ալբոմը հիշեցնում է Կառլոս Սանտանայի և Էրիկ Կլեպտոնի ստեղծագործությունը, սակայն այն ավելի էկլեկտիկ է։ Հետաքրքիր, ոչ սովորական մեղեդին և հարուստ վերադաշնակումը ալբոմին հաղորդում են յուրահատուկ հմայք, որը, սակայն, շատերի կողմից ընկալվել է որպես հեղինակի հեռացում դեպի էստրադային, զուտ առևտրային երաժշտություն։

[right|thumb|Գերի Մուրը Սիբիրում, [Նովոսիբիրսկում, 2010 թվականի հոկտեմբերի 23]]
Եթե հնարավոր է էլեկտրոնային բլյուզ-ռոք, ապա հենց դա է ներկայացվել 1999 թվականի *A Different Beat* սկավառակում։ Գերի Մուրը լրջորեն հետաքրքրվում էր էլեկտրոնային հնչողության փորձարկումներով։ Զիլ սոլո-կիթառի համադրությունը ծանր բրեյքբիթի հետ կարող է տարբեր կերպ գնահատվել՝ որպես համարձակ քայլ դեպի առաջ, կամ երիտասարդության աչքերում վարկանիշը բարձրացնելու փորձ։ Ինչպես էլ որ լինի, 1997 և 1999 թվականների ալբոմները կիթառիստի սկավառակագրության մեջ համարվում են ամենավիճելին և հետաքրքիրը։

2004 թվականին թողարկվեց *Power of the Blues* սկավառակը, որում ընդգրկված բոլոր երգերը թեև նոր էին, սակայն ներկայացված էին ավանդական բլյուզ-ռոք ոճում։

2010 թվականի հոկտեմբերի 17-30-ը Գերի Մուրը համերգներով հանդես է եկել Ռուսաստանի քաղաքներում՝ Պերմում, Կրասնոյարսկում, Վլադիվոստոկում, Խաբարովսկում, Նովոսիբիրսկում, Եկատերինբուրգում, Դոնի Ռոստովում, Մոսկվայում)։ Շրջագայությունների ժամանակ խումբը հանդես է եկել հետևյալ կազմով՝ Ջոնաթան Նոյս - բաս, Դարրին Մունի - թմբուկ, Նեիլ Քարթեր - ստեղնաշարային գործիքներ, կիթառ, վոկալ։

## Մահ
Գերի Մուրը մահացել է 2011 թվականի փետրվարի 6-ին 58 տարեկան հասակում։

Երաժշտին մահացած են գտել Իսպանիայի հարավում գտնվող «Kempinski Resort» հյուրանոցի համարում։ Նրա ընկերները և կոլեգաները նշում են, որ վերջին երեք ամսին նա թմրամիջոցներ չէր օգտագործում և ռեաբիլիտացվում էր։ Հաջորդ օրը կայացած դիահերձման արդյունքում դատաբժիշկները հաստատեցին, որ Մուրը մահացել է բնական մահով, թեև վերջնական եզրակացությունը հրապարակելուց առաջ պահանջել են նաև կիթառիստի մարմնի մաշկաբանական լրացուցիչ հետազոտություն։

Ավելի ուշ անցկացված փորձաքննության արդյունքները փաստում են, որ Գերի Մուրի մահվան պատճառը դարձել է ալկոհոլային թունավորման արդյունքում առաջացած սրտամկանի ինֆարկտը։ Հաստատվել է, որ երաժշտի օրգանիզմում մեկ դեցիլիտր արյան մեջ պարունակվել է 380 միլիգրամ ալկոհոլ, այն դեպքում, երբ մեկ դեցիլիտր արյան մեջ 350 միլիգրամ ալկոհոլը կարող է դառնալ մահվան պատճառ (համեմատության համար՝ մահվան պահին Էմի Ուայնհաուսի արյան մեկ դեցիլիտրում պարունակվել է 416 միլիգրամ ալկոհոլ)։

Գերի Մուրի հուղարկավորությունը կատարվել է 2011 թվականի փետրվարի 25-ին Բրայթոնի (Անգլիա) մերձակայքում գտնվող փոքրիկ գյուղի գերեզմանատանը։ Մուրի ընտանիքը որոշեց նրան հուղարկավորել ոչ թե ծննդավայրում՝ Բելֆաստում, այլ այն տան մոտ, որտեղ կյանքի վերջին 15 տարին ապրել է Մուրը, և որտեղ ապրում են նրա երեխաները։ Լիլին՝ կիթառիստի չորս երեխաներից մեկը, ասել է, որ իր հայրը եղել է. 

## Սկավառակագրություն
### Ալբոմներ
* 1973 - *[[Grinding Stone (альбом)|Grinding Stone]]*
* 1978 - *[[Back on the Streets (альбом)|Back on the Streets]]*
* 1979 - *[[G-Force (альбом)|G-Force]]* (G-Force)
* 1982 - *[[Corridors of Power]]*
* 1983 - *[[Victims of the Future]]*
* 1984 - *[[Dirty Fingers]]*
* 1985 - *[[Run for Cover]]*
* 1986 - *[[Rockin' Every Night (Live in Japan)]]*
* 1987 - *[[Wild Frontier]]*
* 1989 - *[[After the War (альбом)|After the War]]*
* 1990 - *[[Still Got The Blues (альбом)|Still Got the Blues]]*
* 1992 - *[[After Hours (альбом)|After Hours]]*
* 1993 - *[[Blues Alive (альбом)|Blues Alive]]*
* 1994 - *[[Ballads & Blues 1982-1994]]*
* 1994 - *[[Around The Next Dream]]* (BBM)
* 1994 - *[[Walkways]]*
* 1995 - *[[Blues for Greeny]]*
* 1997 - *[[Desperado (альбом)|Desperado]]* (сборник 1977-78)
* 1997 - *[[Dark Days in Paradise (альбом)|Dark Days in Paradise]]*
* 1998 - *[[Out in the Fields (альбом)|Out in the Fields]]* (сборник 1982-94)
* 1999 - *[[A Different Beat (альбом)|A Different Beat]]*
* 2001 - *[[Back to the Blues (альбом)|Back to the Blues]]*
* 2002 - *[[Scars]]* (Scars)
* 2004 - *[[Power of the Blues (альбом)|Power of the Blues]]*
* 2006 - *[[Old New Blues Ballads]]*
* 2007 - *[[Close As You Get]]*
* 2008 - *[[Bad For You Baby]]*
* 2010 - *[[Guitar Mindtrip]]*

### Համերգային ալբոմներ
* 1981 - *[[Live at the Marquee (альбом Гэри Мура)|Live at the Marquee]]*
* 1984 - *[[We Want Moore|We Want Moore!]]*
* 1986 - *[[Rockin' Every Night - Live in Japan]]*
* 1993 - *[[Blues Alive]]*
* 2003 - *[[Live at Monsters of Rock]]*
* 2007 - *Live at Montreux* DVD [The Definitive Montreux Collection]
* 2011 - *Live at Montreux 2010*
* 2012 - *Blues For Jimi*

### Տեսահոլովակներ
* 1987 - *The Video Singles*
* 1987 - *Live At Isstadion*
* 1990 - *An Evening Of The Blues*
* 1993 - *Live Blues*
* 1994 - *Ballads & Blues 1982-1994*
* 1996 - *Blues for Greeny Live*
* 2003 - *Thin Lizzy The Boys are Back in Town, Live '78*
* 2003 - *The Old Grey Whistle Test 2*
* 2003 - *Live at Monsters of Rock*
* 2004 - *Live at Montreux 1990*
* 2007 - *The Definitive Montreux Collection*
* 2012 - *Blues for Jimi*

## Ծանոթագրություններ

## Արտաքին հղումներ
* Գերի Մուրը imusic.am֊ում
* Գերի Մուրի պաշտոնական կայք
* Gary Moore's fansite

Կատեգորիա:21-րդ դարի երգիչներ
Կատեգորիա:Բլյուզ երաժիշտներ
Կատեգորիա:Բրիտանացի բաս կիթառահարներ
Կատեգորիա:Բրիտանացի երաժիշտներ
Կատեգորիա:Բրիտանացի երգահաններ
Կատեգորիա:Բրիտանացի ռոք երաժիշտներ
Կատեգորիա:Երաժիշտներ այբբենական կարգով
Կատեգորիա:Երաժշտական պրոդյուսերներ
Կատեգորիա:Իռլանդացի երաժիշտներ
Կատեգորիա:Իռլանդացի երգիչներ